Document ID: /roh_data/filtered/fineweb-2-filterrobots_roh.jsonl.gz/49563

La cursa da notg da Segl a Puntraschigna è il tun da partenza da l’emna dal Maraton engiadinais. Gia per la terza giada ha la cursa carmalà circa 800 curriduras e curridurs sin il traject da 17 kilometer tranter Segl e Puntraschigna. Era sche las cundiziuns eran tut auter che bunas, durant l’entira cursa hai naviglià, han las participantas ed ils participants gì gust.
A la testa esters, sin lur chaltgogns ils indigens
Tschintg curridurs esters èn rangads sin las emprimas plazzas tar ils umens. Meglier Grischun è lura dentant Livio Corsini da Lai. E meglier indigen Curdin Perl da Puntraschigna sco otgavel. L’anteriur curridur da la cuppa mundiala è adina a la partenza da la cursa da notg, e perda tar l’emprima cursa suenter ch'el ha chalà cun il sport da prestaziun 1’16’’ sin il pli spert.
Tar las dunnas è Fabia Damaso da Puntraschigna la pli sperta indigena. Ella fa il sigl sin il podest e vegn terza. Christine Buzzetti Moritz da Samedan vegn quarta.
RR novitads 21:00